Coba ceritain soal Orang Telugu Malaysia dalam bahasa melayu

Orang Telugu Malaysia (Telugu: మలేషియా తెలుగువారు) terdiri daripada mereka yang berketurunan Telugu penuh atau sebahagian yang dilahirkan atau berhijrah ke Malaysia. Kebanyakan orang Telugu Malaysia pada hari ini tergolong dalam generasi keturunan yang berhijrah dalam zaman penjajahan. Walaupun kebanyakan nenek moyang Telugu Malaysia semasa berasal dari kawasan Andhra Pradesh dan Telangana moden, sebahagian besar daripada mereka berasal dari kawasan Orissa dan Benggala. Walaupun kebanyakan orang Telugu datang ke Malaysia sebagai buruh, sesetengahnya ialah warga profesional serta peniaga yang tiba sebagai pelarian. Pada 1930-an, rusuhan anti-India di Burma mengakibatkan sejumlah besar etnik Telugu melarikan diri dari Burma, dan ada kembali ke India, Thailand atau Malaya. Satu lagi gelombang penghijrahan Telugu dari Burma berlaku semasa Perang Dunia Kedua apabila Jepun menyerang Burma.

Dalam beberapa tahun kebelakangan ini, gelombang baharu penghijrahan penduduk berbahasa Telugu dari India mengakibatkan beberapa usaha pengembangan linguistik Telugu di Malaysia. Pada tahun 1981, Persidangan Telugu Dunia Kedua telah diadakan di Kuala Lumpur. Persatuan Telugu Malaysia, sebuah badan NGO bertindak sebagai wakil Telugu Malaysia dan menjadi merupakan platform bagi warga Telugu untuk menyuarakan pendapat mereka. Persatuan Telugu pertama kali ditubuhkan Hilir Perak pada 17 Julai 1955, di bawah panji Malaya Andhra Sangamu dan didaftarkan secara rasmi pada 17 Februari 1956. Pada 16 Disember 1963, ia dinamakan semula sebagai Malaysia Andhra Sangamu. Nama persatuan itu berkembang dari tahun 1983 dan seterusnya sebagai Persatuan Telugu Malaysia yang juga dikenali sebagai Malaysia Telugu Sangamu. Persatuan ini didaftarkan secara rasmi dan beroperasi di bawah panji-panji sebagai Persatuan Telugu Malaysia dalam Bahasa Malaysia.